
MANASTIRILE DIN JUDEȚUL NEAMŢ 


(EXCURSIE ŞCOLARĂ) 


Frumoasa excursie a ţinut exact o săptămână, dela 15 
[unie până la solstițiul de vară şi a fost blagoslovită de Dum- 
nezeu, reuşind perfect în toate privintele. Trec peste itinerarul 
cu trenul şi cu automobilul, pentru a începe descrierea excursiei 
dela Târgul Neamţ. 

Acest orăşel cu trotuare de piatră şi vile cochete, e so- 
cotit ca o adevărată staţiune -climatică: şi centru turistic, dela 
care pleacă numeroase trăsuri şi aufobuse spre frumoasele mâ- 
năstiri din împrejurimi. După се vizită m cu elevii catedrala ora- 
şului şi grădina. publică, ne оргіт. іп centru la restaurantul 
Orghidan. Aici ne întâlnim cu d-l director al liceului, ce avu- 
sese grija să ne comande masa de mai înainte, după care o 
pornim pe jos spre cetatea Neamţului. Pe drum, lăsarăm la spi- 
talul oraşului pe un elev, apucat de un acces de malarie. La 
un cot apar zidurile mutilate si înegrite de vremuri ale celebrei 
cetăți. Multi elevi se opresc şi о schiţează în creioane colorate. 
Incepem a urca la deal şi curând suntem în mijlocul ruinelor 
marete. Admirăm cimentul mai tare decât piatra zidului necio- 
plită, stâlpii cari susțineau podul de lemn ce pătrundea în ce- 
tate, ferestruica pe unde mama lui Stefan a încurajat pe Voevod 
să respingă pe Turci şi în sfârşit nişte pivnițe, care ni se spune, ca 
răspund tocmai în Vânătorii Neamţului. O sumă de amintiri istorice 
trec prin mintea băieţilor şi încep a declama: тапк. lui Stefan, 
Sobieski şi Românii, fragmente din amintirile lui Creangă etc... 

Scoborindu-ne în vale, о luăm pe malul unui pârâiaş, drept 
spre nord, pe un drum nespus de pitoresc, spre băile Oglinzi, 
unde ajungem curând şi vizităm cabinele de baie, uzina de іп- 

călzit apa minerală sărată, grădina си chiosk de muzică şi 
apoi пе urcăm sus într'o pădure de brazi plantați, în care des- 
coperim două hotele şi un restaurant, având în faţă o grădină 
plină cu trandafiri. Sezonul încă nu se începuse; totul ne pare 
pustiu şi fără viaţă. Ne întoarcem pe şosea şi ajungem în oraş, 
la timp. După gustarea de seară, udată cu ceaiu fierbinte, ne 
îndreptăm spre culcuşurile noastre dela şcoală. Cerul acoperit 
începe a vărsa torente de’ арда şi până târziu noaptea plouă 
din belşug. 

A doua zi cer senin şi soare cald! Elevii veseli, se pregă- 
tesc de plecare pe jos, la celebra mânăstire a Neamţului. In- 
sufletiti de aerul dimineţii, dătător de energie, luăm pe fugă 0 
gustare călugărească, după care mulţumim d-lui director pentru 
bunăvoință şi frateasca ospitalitate. Trecem de mai multe ori 
Ozana şi ultima dată cu căruțele (fiind apa foarte adâncă) tra- 
versăm Vânătorii Neamţului şi ajungem la locul, unde drumul e 
plantat cu brazi, drepţi ca nişte sentinele. Mergem uşor în ae- 
rul ozonat, fără pic de praf, în cântecele elevilor, atât de fericiţi 
în mijlocul naturei. La un loc drumul se bifurcă: spre stânga 
la Pipirig, spre. dreapta la mânăstire. Scoborim până la o cişmea 
си apă rece şi limpede, dela care orizontul se deschide larg şi 
printre arbori zărim turnurile mânăstirii. 

Dela început simţi un fior de evlavie. Ce viata a fost aici 
în trecut! Vezi în dreapta © mare suprafață acoperită de livadă, 
un belşug de pomi roditori, care te minunează, când ştii că eşti 
la munte rece şi pe teren gâlgâitor de ape şi izvoraşe.E livada 
mitropolit Nicodim, care a şi înfiinţat-o. Apoi dai de poarta nouă 
de stejar, o lucrare solidă şi impunătoare. In fine, apare clădi- 
rea seminarului mânăstiresc, în curtea căruia, pe când aici era 
ospiciu, îşi petrecea zilele marele Eminescu. A ars de curând 
această veche zidire, dar vlădica Moldovei ridică altă podoabă 
de artă românească pe locul ei. Tot 1. Р. 5. Sa а zidit, ca din 
poveşti, în anul trecut, o nouă clădire domnească pe locul stră- 
vechiului hambar de lemn. 

Trecem pe la schitul Vovidenii, pe care-l vizităm în trea- 
căt. Biserica e mare, cu cinci turnuri şi vopsită cu roşu. Feres- 

trele mari şi luminoase. Totul pare nou. Hramul е la Intrarea 
în Biserică a Maicii Domnului (21 Noemvrie). Schitul a fost în- 
fiintat în 1751 de episcopul Ioanichie din Roman, pe vremea 
stareţului Nicanor. Pădurea de brad ne dispune şi iată-ne por- 
niti pe un drum ca în poveşti, la isvoarele minerale dela Pu- 
turosul, azi numit „Izvorul Tămăduirii“, pentru multele vinde- 
cări de reumatism şi boli nervoase. 

Totul e în stare primitivă. Izvoarele se adună într'o fân- 
tână, iar apa se transportă си căruța іп poloboace. Ne reîn- 

toarcem şi curând intrăm în incinta mânăstirii, trecem pe lângă 
Aghiezmătar şi tragem direct la Arhondaric. Părintele stareţ e 
plecat la Bucureşti, dar ne primeşte ajutorul, dându-ne camere 
frumoase şi curate şi sfatuindu-ne a lua masa la cantina mâ- 
năstirii. 

Până în seară, am umblat prin toată mânăsţirea şi iată 
ce am notat în caiete. 

Mânăstirea Neamţului cuprinde trei biserici, o clopotniţă 
cu paraclis, un aghiezmătar, un muzeu, o tipografie, o biblio- 
tecă, un spital cu biserică, două schituri: Vovidenia şi Pocrov. 
Mai înainte vreme a fost un seminar şi o casă de nebuni. Că- 

lugării erau mulţi; o parte din ei plecând, cu protestul în suflet 
împotriva reformelor lui Vodă Cuza, au întemeiat mânăstirea 
Noul Neamţ (azi Patriarhul Miron) dela Nistru. Azi sunt 180. 

Să le luăm pe toate la rând. 

1. Biserica cea mare, cu hramul la Ispas (Înălţarea Dom- 
nului), a fost începută la 1392, de trei călugări (Sofronie, Pimen 
şi Silvan), ucenicii lui Nicodim, iar la 1393 Petru Muşat zidi 
pentru dânşii o biserică de piatră, dela care a mai rămas un 
clopot la trapeză (cel mai vechiu). La 1497 biserica, renovată, 
e sfinţită de Ştefan cel Mare cu mitropolitul Teoctist, punân- 
du-i-se hramul „Înălţarea Domnului“. 

Tot exteriorul bisericii, în urma marei staruinti a chiriar- 
hului actual al Moldovei, a fost сига (е tencuială şi astfel a 
apărut la vedere frumoasa aşezare de piatră şi cărămizi, си ro- 
zete colorate, care fac o admirabilă impresie. Şi aşa e bine să 
rămâie. Lucrarea aceasta, făcută de Comisiunea monumentelor 
istorice, prezidată de d-l prof. М. lorga, е de toată lauda. Înăun- 
trul bisericii, pictura e foarte veche şi toţi creştinii se închină 
la icoana făcătoare de minuni a Maicii Domnului, ferecata în 

+ argint cu pietre scumpe şi foarte grea. Într'un loc е străpunsă 
de o baionetă turcească şi vârful baionetei a rămas în lemn. 
Această icoană, care în dos are zugrăvit pe mucenicul sf. 
Gheorghie, a fost dăruită domnitorului Alexandru cel Bun de 
către împăratul bizantin loan Paleologul în 1424, când a trecut 
prin sudul Moldovei venind dela sinodul de împăcare a lumii 
creştine. În timpul eteriei dela 1821 icoana a fost dusă şi în- 
gropată în muntele Rusu. Acolo se află astăzi o bisericuţă cu 
un Singur schivnic. După revoluţie, icoana a fost adusă înapoi 
cu mare cinste, cu preoţi şi cântăreţi. Acolo unde icoana sa 
oprit, in chip minunat, sa ridicat un mic monument cu cruce, 
unde sunt pictate toate cele întâmplate cu sfânta icoană. Bise- 
rica a fost prădată la 1574 de Tătari şi la 1691 de Leşi. 

2. Biserica cu trei turnuri şi cu hramul sf. Gheorghie a 
fost zidită de starețul Teofil, (1725—42) pe ruinele unor clădiri 
mai vechi din 1524. Aşa cum se prezintă azi, datează de pe 
timpul stareţului Domitian (1826). După secularizare а fost 
reparată de stareţul Timoteiu (1865). În anii din urmă, ea a fost 
renovată prin contribuţia leptei dela mai multi călugări, ceea ce 

le face cinste, şi sub stăâința părintească a: actualului I. Р. 5. 
Mitropolit. 

3. Biserica sf. lon dela cimitir ascunde sub ea o criptă 
funerară cu o mulţime de cranii şi oase de călugări, aşezate în 
ordine, pe роШе de lemn. Mai toate craniile au pe frunte scris 
anul morţii. Citesc la unele anii 1788 şi 1794! Acestea sunt 
craniile vlădicilor şi staretilor desgropati după 7 ani. Biserica 
a fost terminată de starețul Neonil (1835). 

În Biserica cea mare am însemnat următoarele morminte: 
Afară: starețul Sofronie (1868), Dosofteiu (1890). În pridvor: 

Mitropolitul Teoctist (1497) şi Calinic Miclescu, primat al Ro- 
mâniei (1886). Printre strane: Episcopul Timoteiu, Teofil şi Paul, 
apoi mormântul lui Ştefan, fiul lui Alexandru cel Bun, care a 
fost decapitat la Roman (i3 lulie 1447). El a dăruit icoana 
Maicii Domnului "mânăstirii Neamţ. În sfârşit, pe o piatră splen- 
didă de marmoră, se află scris în româneşte şi ruseşte, urmă- 
toarele: „Aicea se odihneşte fericitul părintele nostru, stareţul 
leroschimonah, Arhimandrit Paisie Malorozian, care venind dela 
muntele Afon in Moldavia cu 60 ucenici şi o mulţime de fraţi, 
aducând aicea şi vieata cea de obşte prin sine dar înoit. Şi 
aşa că Domnia-Sa s'au mutat Іа 1794 15 Noemvrie în zilele 
binecrediriciosului Domn Mihail Şuţu Voevod şi a Preasfintitului 


Mitropolit lacob“. Este vestitul inoitor al vieţii mănăstireşti, care 
a dat vieaţă lavrei nemtene. Despre el a scris o carte mono- 
grafică voluminoasă osârdnicul vlădică Nicodim de azi. 

4. Clopotnița аге 7 clopote, cu un sunet admirabil şi un 
orologiu mare, dar stricat. Aceste clopote s'au topit іп incen- 
diul dela 1862, dar au fost turnate din nou. 

5. Aghiezmătarul e un chioşk rotund, cu acoperiş în formă 
de mitră arhierească. În mijloc e un mare basin cu apă, unde 
se face slujba la Bobotează. 

6. Muzeul cuprinde tezaurul instalat deasupra altarului. 
Rămâi extaziat în faţa veşmintelor preotesti, vechi de pe vremea 
lui Ştefan cel Mare, mitre bătute cu pietre scumpe, cruci de 
chiparos şi sidef, salbe de mărgean pentru icoane şi o evan- 
ghelie uriaşă, ferecată în argint şi aur, dată de împărăteasa 
Ecaterina a Rusiei. O zincografie din 1846 reprezintă aghiez- 
mătarul. 

7. Tipografia are maşini cumpărate din Basarabia. Aici 
s'au tipărit primele cronici cu litere cirilice. Azi se tipăresc cărţi 
cu subiecte morale şi religioase. Întreg personalul e compus 
numai din călugări. Băieţii au primit gratis, broşuri foarte in- 
structive cu conţinut teologic. 

8. Biblioteca cuprinde cărţi de mare valoare prin vechi- 
mea şi conţinutul Jor. Ті-аг trebui cel putin un an, са so poţi 
cerceta în întregime. Există Biblia lui Şerban Cantacuzino ti- 
părită la M-rea Dealul în 1688, cărţile sfântului Atanasie în 
limba latină în 1522 etc... 

Spre seară ne-am îndreptat spre schitul Vovidenia, 
unde ajungând în vâriul unui deal, ne-am oprit să con- 
templăm o privelişte măreaţă. Vederea fuge liberă până la 
Târgu-Neamţ. Cetatea Neamţului se vede pe ип dâmb, mult 
mai jos decât muntele ce-l are în spate. La întoarcere gus- 
{ат apa din fântâna mânăstirii, nu departe de aghiezmatar. 
Aceasta e apa cea mai bună şi mai rece din mânăstire, ca şi 
cea din fântâna vlădicăi Nicodim. Ne plimbăm şi pe valea Nem- 
țişorului, până la o mare fabrică de cherestea, cu multe gatere 
a mânăstirii, pentru exploatarea masivului păduros, câştigat de 
lavră, prin marea strădanie a І.Р. 5. mitropolit Nicodim, care 
a studiat ani de-arândul problema acestei proprietăţi, nesecu- 

larizată, dar răşluită în cursul vremii de funcţionarii silvici şi 
cedată uşor, în neştiință, de foştii stareţi. Lauda se cade a avea 
vlădica pentru restabilirea acestui domnesc drept al mânăstirii 
asupra întregei potcoave de pădure. Seara suntem inv taţi la 
un ceai de către un părinte călugăr, care mă s.ătuieşte să viu 
la vară cu toată familia la Neamţu. 

La ora 10 ne întoarcem spre arhondaric, sub lumina ful- 
gerelor, care scăpărau din toate părţile. Toată noaptea turnă cu 
găleata şi am adormit foarte ingrijati de ziua de mâine. 

Cum mă trezesc, dau fuga la fereastră. Mare noroc pe noi 
excursioniştii! Cerul e în întregime senin! Soarele ne dispune 
pe toţi şi după un ceai cu miere luat la acelaş părinte călu- 
găr, plecăm sub conduc.rea unui frate să ne scoată în şoseaua 
Pipirigului. După un urcuş la deal, pe ocărare plină de glod, 
unde nu ştiai în ce loc să maipui piciorul, ajungem într'o poia- 
na fermecătoare, unde o bisericuță de lemn ne opreşte din mers. 
E schitul Pocrov, zidit în anul 1706 de că ugărul Pahomie, care 
în 4714 a pus bise icii hramul Acoperemântul Maicii Domnului 
(1 Octomvrie). Totul ni se pare pustiu, totuşi intrăm în curte şi 
vizităm biserica, acoperită prin dania vlădicăi Visarion al Bu- 
covinei. Cei 12 călugări sunt la munca câmpului. Deacum mer- 
gem uşor la vale şi trecem pe lângă fosta cerbărie a Statului, 
unde n'am avut norocul să vedem nici un cerb, căci s'a des- 
fiinţat acest ocol şi cerbii s'au dus in alte parti. Curând ajun- 
gem în şoseaua Pipirigului unde fratele ne lasă. Apa Neamţului 
e destul de mare, pentruca să putem face baie. Abia porniţi în 
sus, pe apa Secului şi deja vedem turnurile albastre ale mână- 
stirii. Poziţia e mai sălbatecă aici decâtla Neamţ! Tragem di- 
rect la arhondaric şi rugăm pe un călugăr bătrân să ne pre- 
gătiască masa. Іп toată mânăstirea era grijitură generală. Veş- 
mintele preotesti е au scoase pe balcoane şi călugării aranjau 
şi scuturau de zor, deaceea numai noi, profesorii, ayuram voiea 
vizita tezaurul, tot aşa de interesant ca şi acela dela Neamţu. 

Mânăstirea Secul a fost la început un schit zidit de că- 
lugărul Zosima (1560) cu hramul Sf. loan Botezătorul. Dela 1569 
până la 1602 vornicul şi cronicarul Ureche a zidit biserica din 

piatră cu pictură în ulei “azi spălată frumos), şi-i dădu hramul 
tăierii capului Sfântului Ion. Mormântul său se айа în biserică 
sub о cupolă. In partea opusă e înmormântată Mitrofana (so- 
tia lui Ureche), care a: lucrat în trei ani (cu cinci ucenice) un 
epitaf (aer, foarte mare şi bătut cu perle, pe care nişte englezi 
îl preţuiseră înainte de răsboi ia 1 milion. Inscripţia în gre- 
ceşte şi slavoneste e prescurtată, aşa că foarte greu se poate 
citi. Acest epitaf a fost furat de turci şi apoi căpătat înapoi 
de călugări. Acum se află într'un mare tablou cu ramă şi sub 
sticlă. Tot în această mânăstire es e îngropat mitropolitul Var- 
laam (lângă perete, pe dinafară). In biserică mai ved.m un po- 
licandru foarte mare, lângă altar. In mânăstire mai sunt trei bi- 
serici mici şi noi: Sf. Neculae,” Adormirea Maicii Domnului şi 
Naşterea sf. lon dela cimitir. In curte o cişmea cu apă foarte 
rece (construită іл 1835). Іп trapez, un clopot din 1827 şi două 
mese de 14 m. lungime şi 1 m. lăţime, construite dintr'un sin- 
gur brad (groase de 2 dm.). 

Obositi de umblet, seara cerem chelarului un pic de vin; 
se execută imediat. Băieţii mănâncă un chişleag admirabil cu 
mămăligă. Noaptea a fost prin excepţie singura senină şi fru- 
moasă din tot timpul excursiei. Aerul tare şi frigul ne cam 
strângeau din spate. Totuşi stăm afară până la ora 10 şi fac cu 
băieţii curs de astronomie, invatandu-i principalele constelatiuni 
împreună cu planetele Jupiter şi Saturn, care străluceau ca două 
diamante. 

Eu sunt găzduit într'o odaie cu un inginer silvic, cu care 
stau de vorbă până noaptea târziu. 

Acum sosise ziua de încercare pentru noi. Plecam în cea 
mai lungă excursie pe jos şi nădăjduiam mult pe ajutorul Celui 
de sus, ca să nu ne împiedice mersul cu vreo ploaie ori vreo 
furtună. Când ne scularăm era soare, dar pela şase se vedeau 
nori negri deasupra Sihlei. Noi însă încrezători în steaua noastră 
nu pierdem curajul şi aşa nemâncaţi, o pornim pe valea Secu- 
lui in sus, spre schitul Săhăstriei. A trebuit să trecem de ne- 
numărate ori părăul ca să ajungem la o stână şi de acolo să 
răsbatem într'o poiană, la schit. Soarele apăruse, dându-ne îru- 

moase speranţe şi apa rece dela un izvor пе ațâță şi mai mult 
pofta de mâncare. Fuga la părintele stareţ. Bătrânul cu oche- 
lari citeă la el în chilie, pravila. Il întrerup politicos, spunân- 
du-i că vrem mâncare pentru elevi şi că vom plăti totul. 
Imediat chemă pe un călugăr bucătar şi-i dădu ordine în 
consecinţă. Eu mulțumesc şi ies în curte, dar până să se facă 
mămăliga, intrăm puţin la slujbă. Biserica e zidită la 1828 de 
Nicanor Cernavetchi, călugăr şi maestru zidar din Botoşani. Gă- 
Sim 0 icoană veche din 1435 adusă dela Cetatea Neamţului. 
Hramul e la Naşterea Maicii Domnului. Mai tot personalul era 

la munca agricolă, slujba fiind făcută de doi călugări şi doi 
fraţi. - J 

La ora 9 masa era gata, aşezată pe nişte mese lungi în 
cerdacul locuinţelor călugăreşti. Incepem a mesteca cu poftă 
caşul proaspăt cu varză murată şi mămăliga aurie. Ca băutură ni 
se dă câte о cană cu vin roşu. Băeţii mai beau si apă limpede 
dintr'o fântână cu capac din interiorul clădirii şi-şi vâră prin 
desagi merindele rămase. Cu mare greutate şi питат făgăduind 
plată, putem căpăta un frate, care să ne conducă sus la Sihla. 

Drumul, spre mirarea noastră, urcând pe piatră, e destul de 
bun. Fratele poreclit Pâcală, de baeti, ne spune foarte serios că 
pe câţi a condus el sus Іа peştera Sf. Theodora, nici unul n'a 

scăpat teafăr; că Sfânta pedepseşte pe toţi păcătoşii, care se а- 
propie de ea. Unul a lunecat şi căzând şi-a sclintit o mână, al- 
tul s'a tăiat în nişte spini, etc. Noi îl ascultăm şi ne uităm cu 
multă atenţie la picioare. După vreo două ceasuri de urcuş prin 
pădure deasă, iată-ne în mijlocul unui haos de pietre colosale, 
răsturnate fără nici o regulă. Ne oprim la poalele unui bloc 
ciclopean şi cu ajutorul a două scări de lemn ne urcăm unul 
câte unul deasupra, unde într'o escavatiune găsim apă limpede 
de ploaie. Unii о gusta, alţii se spală pe ochi cu ea. Se zice 
că aceasta era fântâna Sfintei, căci ea nu se scoboră în vale 
la pârâu, de frică să nu se întâlnească cu oameni. Strecurân- 
du-ne apoi printre defileuri de piatră acoperită cu muşchi verde, 
ajungem la o crăpătură naturală, unde ne aprindem lumânările 
de ceară şi pătrundem într'o peşteră uscată, cu nisip fin pe jos. 
Cotim în stânga şi descoperim un pat săpat în piatră şi restu- 
rile unei vetre cu cenuşe. Păcală ne spune că aici a locuit бі. 
Theodora 13 ani, până când au găsit-o moartă ciobanii. Elevii 
lipesc lumânările aprinse de pat şi de vatră şi ieşind afară mă- 
nâncă cu toţii rădăcinile scoase din pământ de Păcală, care au 
gust dulce şi putin iute şi care formau împreună cu hribii şi 
fragii, singura hrană а Sfintei. Urcăm la deal până în vârful 
Sihlei (1150 m). după care trecem o prăpastie, pe un bloc 
căzut deasupra ca un fel de punte, apoi începem scoborişul 
primejdios spre bisericuţa ce se vede dosită sub o streaşină na- 
turală de stâncă. Mulţi elevi şi chiar conducători, cad şi se ră- 
nesc іп râsetele ce orlalti. Soarele ne bate din plin, dar însfâr- 
şit ajutându-ne unul pe altul, ajungem lângă bisericuţa făcută 
dintr'un singur brad, în timp ce sus pe podul suspendat, Păca- 
lă ne salută! Trei călugărițe se odihneau pe o piatră lângă o 
casă de adăpost, ruinată. La sosirea noastră îşi iau talpasita, 
fără a ne adresa un cuvânt! Biserica e închisă, dar pe fereas- 
tră vedem interiorul; toate sunt atât de mici, parcă ar fi fost 
făcute de copii. Putin mai la vale dăm de o altă biserică, ceva 
mai mare, dar tot de lemn. La Sf. Petru vine multă lume aici, 
căci e hram. Eram cu toţii obosiţi, dar un ciobănaş ne mân- 
gâe spunând că de jos dela pârâu, în jumătate de oră suntem 
la Agapia. Іп realitate am scoborit aproape trei ore, pe un 
drum foarte neîngrijit. Vorba ceia: greu la deal, dar mai greu 

la vale! Soarele trecuse de mult amiaza când spre bucuria noas- 
tră zărim turnurile albe ale mânăstirii Agapia, înconjurată de 
gospodării frumoase. Deşi flămânzi, totuşi ne urcăm pe nişte 
blocuri colosale, unde se zice că a locuit Sf. Theodora înainte 
de a se despărţi de lume şi a se retrage ре Sihlă. La ora 2 in- 
trăm la arhondaric, de o curăţenie ideală şi chemând pe maica 
econoamă, cerem să ne dea repede сеуа de mâncare. Іп timp 
ce surorile alergau ca nişte sfârleze, noi ne spălăm şi periem 
hainele, privind apoi din balconul arhondaricului, frumoasa şo- 

sea, pe care circulă trăsurile şi automobilele, ducând şi aducând 
vizitatori tot timpul verii. 


ж 
ж ж 


Agapia е ctitorie domnească zidită la 1642 de Hatmanul 
Gavril, fratele lui Vasile Lupu. Іп interiorul bisericii sunt pic- 
turi admirabile, executate de Grigorescu іп tinereţe (1859--62). 
Aceste picturi au scăpat ca prin minune de incendiul din 1904. 
Până la 1803 a fost mânăstire de călugări şi apoi Mitropolitul 

Veniamin Costachi a schimbat-o în mânăstire de călugăriţe. Ime- 
diat după ce ат luat masa, ne-am culcat cu toții, fiind tare o- 
bositi de-atâta drum. Pe la ora 5 mă trezesc іп zarvă. Părintele 
care mersese cu noi dela Chişinău, în urma unei telegrame, ne 
părăseşte cu regret. Tălăngile cailor sună la trăsura gata de 
plecare. Băieţii se scoală şi-l petrec în urale. La vecernie ascul- 
tam corul frumos al călugărițelor, vizităm în admiraţie nestă- 
pânită frumosul muzeu bisericesc-national al mânăstirei, alcă- 
tuit prin râvna d-lui prof univ. loan Ştefănescu. Sunt obiecte 
care te tintuesc locului! La eşire numai eu şi câţiva băieţi ne ur- 
сат la Agapia din deal, zidită de Petru Schiopul în 1585 şi cu 
hramul sff. Arhangheli. Zidul imprejmuitor е dela Duca-Voda şi 
pe drum găsirăm piatra lui Aron cu inscripţie. Totul pustiu ca 
şi la Sihla; numai la hram e animaţie. Hoţii de multe ori au 
prădat această biserică. De pe un deal ni se oferă o privelişte 
admirabilă asupra Agapiei, înconjurată cu păduri de brad şi 
dealuri, aşa că face impresia că se află în mijlocul munţilor. 
Spre seară о indispozitie la stomac mă tine locului la arhon- 
daric şi-mi petrec vremea stând de vorbă cu maica stareță, ca- 
re-mi aduce leacuri băbeşti. Afară o ploaie violentă cu fulgere 
51 tunete se abate asupra noastră. Doamne! Dacă ne apuca 
aşa ceva sus pe Sihla! Clopotele trag ca să ferească mânăsti- 
геа de trăsnet prin vibrația aerului. Băeţii însă vizitează atelie- 
rele de țesut covoare şi pânzeturi. 
+ j » 

A doua zi, pe ип soare cald, îmi iau ziua bună, perfect 
restabilit, dela maica econoamă, multumindu-i pentru hrană şi 
găzduire, mai ales că n'a vrut să primească niciun ban. Mer- 
gem pe jos prin satul Agapia şi Fulioara şi ajungem curând la 
mânăstirea Văratec. Constatăm peste tot aceeaşi curățenie, nu- 
mai călugărițele şi lumea e mai multă. Aerul e mai slab, căci 
inaintea noastră se intinde câmpia goală. Constat lipsă com- 
plectă de curenţi aerieni, probabil din cauză că în spatele mâ- 
năstirii sunt înălţimi cu codri seculari. Un izvor bogat se a- 
runcă în pârâul Văratec, care se scurge în Cracău. Toate ace- 
ste condițiuni excepţionale au facut din această mânăstire un 

fel de sanatoriu pentru tuberculoşi. După о dezinfectie generală 
ordonată de organele sanitare şi izolarea celor atinşi de gro- 
тауа boală, s'a interzis şederea în mânăstire a persoanelor bol- 
nave. Văratecul nu e mânăstire domnească. Biserica mare, în 
care se făcea reparaţie serioasă, datează din 1808 şi e ctitoria 
leromonahului Iosif şi a maicii Olimpiada. In 1841 a fost reno- 
vată. lar în 1904 a suferit un incendiu mare. Icoanele sunt cu 
pietre scumpe (donația maicii Nazaria). Hramul е la Adormirea 
Maicii Domnului. Mai vizitam o biserică a sf. loan, unde gă- 
sim afară un mormânt cu grilaj şi monument de piatră, dar 
fără inscripţie. Aflăm că e al scriitoarei Veronica Micle, neferi- 
cita inspiratoare a versurilor lui Eminescu. Nu departe se află 
un mic paraclis. 

Am vrut să пе plimbăm în Poiana Ţigăncii şi chiar să 
ne urcăm pe Ciungi (1009 m.), dar imediat după sosirea noastră, 
ceața ne-a cuprins şi a început o ploaie violentă, care a ţinut 
cu întreruperi, toată ziua! Clopotele sună destul de des, din a- 
celaş motiv, dar băeţii abia îşi (іп râsul, căci clopotul cel mare 
e spart şi sună ca fundul unei căldări ruginite! Strecurîndu-ne 
dela o casă la alta, am vizitat atelierele de covoare şi ţesăto- 
rie fiind conduşi de o maică, bună prietenă a mamei mele. Noi 
profesorii şi cu pedagogii, am fost primiţi în saloane frumoase 
de către maica stareță, care dăduse ordin ca să nu lipsească 
nimic în ce priveşte hrana şi găzduirea. 

ж ? ж 

А doua zi, pe timp frumos, dupăce plătim conştiincios tot 
ce-am consumat şi mai facem şi o donaţie în bani mânăstirii, 
o pornim cu trăsurile puse la dispoziția noastră şi cu trei că- 
ruțe angajate spre băile Baltatesti, unde ajungem peste o oră. 
Vizităm instalaţiile de baie şi izvorul purgativ Cuza-Vodă. D-l 
director — un doctor evreu — ne dă pentru şcoală două cutii 
cu sare de Bălţăteşti. Această sare amestecată cu frunvă de nuc, 
constitue baia cea mai tonică pentru copiii limfatici si anemici. 
Trecem în revistă hotelul şi mai ales preţurile exagerate dela 
restaurant, grădina cu brazi plantați şi afluenta enormă а vizi- 
tatorilor evrei, în această staţiune! Plecăm cu auto-cursa pe un 

şes întins, scăldat în soare şi ajungem іп satul Humulesti, in 
fata Tg-lui Neamţ. Intrebăm locuitorii din sat despre casa lui 
Moş Creangă. Dau din umere cu toţii! Insfârşit, un moşneag ne 
îndreaptă şi iată o femeie bătrână şi o fată în uniformă de li- 
ceu — rude cu marele povestitor — ne introduc în locuinţa 
curată. N'am găsit decât un portret al lui Popa Duhu, încolo 
nimic, nici măcar o fotografie dela autorul celebrelor amintiri 
din copilărie! In privința aceasta, casa din mahalaua Ticaului 
e superioară. Acolo s'a aranjat un adevărat muzeu. Plecând, ve- 
dem pe casă o tablă comemorativă, pe care scrie: „Aici şi-a 
petrecut anii copilăriei scriitorul lon Creangă“. 

Intrarea în Tg. Neamţ o facem în cântece executate de co- 
rul elevilor, care merg în rând ca soldaţii! Cercul se închisese. 
In timp ce cu toţii mâncau sarmale de varză cu smântână, eu 
cu doctorul şcoalei mă reped cu o trăsură la spital, unde găsesc 
pe elevul internat la plecare, perfect restabilit şi dându-se huta 
într'un scrânciob. Cu ce urale l-au primit colegii în restaurant! 

— Ce fel de excursie ai făcut tu, bre? — îl întrebară unii- 

— Am fost şi eu la cetatea Neamţului şi Băile Oglinzi !— 
răspunse el ruşinat. După dejun ne urcăm pe un deal în spatele 
catedralei, de unde priveliştea e minunată. La ora 5 plecăm cu 
un autocamion express, cale de 35 km., spre Paşcani.. 

Băieţii erau extaziati. Niciodată in viata lor nu merseseră 
atât de iute. Ce chiote сапа trecurăm podul Moldovei! Intr’o 
oră furăm la gară, de unde luarăm acceleratul, cu gând de a 
ne opri la Ruginoasa pentru vizitarea mormântului Domnito- 
rului Cuza. 

GH. RASCU 


CONFERINŢE CU PROIECTIUNI 


ținute in sala Eparhială din Chişinău 


. Minunea creştinătăţii, Octomvrie 1932. 

. Minunea antichitatii, Februarie 1932. 

O călătorie la mânăstirea Sinai, Martie 1933. 

. Ctitoriile domneşti din Bucovina, Decemvrie 1933. 
In pământul Fagaduintei, Noemvrie 1934. 

. Pe urmele lui Hristos, Aprilie 1935. 

. Baia, cea dintâi capitală a Moldovei. 

Mânăstirea Probota. 

- Mânăstirile din judeţul Neamţ (excursie şcolară). 

La Universitatea populară din Chişinău 


. Dunărea іп munţi, 18 lanuarie 1937. 
. О plimbare prin Dobrogea veche, 8 Februarie 1937. 
. Coasta de argint a mării Negre, 6 Martie 1937. 
. Palestina modernă, 17 Noemvrie 1937. 
. Dunărea basarabeană, 28 lanuarie 1938. 
. Viaţa la munte, 17 Februarie 1938. 
. Urmele ghețarilor pe Carpaţi, Martie 1938. 
. Evoluţia învăţământului geografic, 24 Noemvrie 1938, 
fără proiectiuni. 
9. Тага Hațegului, 15 Februarie 1939. 
10. Africa modernă, 31 Martie 1939. 
11. Cataclismele fizice şi sociale, 8 Martie 1939. 

La Societatea Geografică Chişinău | 

1. Industria aurului în România, 12 Decemvrie 1939. 

2. Aspecte geografice şi etnografice din Banat (cu proiec- / 
tiuni), 14 Noemvrie 1938. | 

3. Elveţia Moldovei, 12 Decemvrie 1938. / 
. Fauna africana, 16 lanuarie 1939. / 
5. Republicele andiene, 13 Februarie 1939. ӯ 
6. Cele două lumi din Carpaţi, Octomvrie 1936, Tighina. 
7. Carpaţi cristalini şi Carpaţi calcaroşi, Noemv. 1936 Orhei. 

. Erosiunea in Carpaţi, Decemvrie 1936, Balti. 


. Pitorescul іп munţii Carpaţi, Februarie 1937, Cet.-Albă. 
10. Dunărea românească şi țărmul mării, Februarie 1937, 

Soroca la Căminul Cultural. с. ‹ 
11. Delta şi Insula Şerpilor, Martie 1937, Cetatea-Albă, la 


Căminul Cultural. | 2% 


